Diari Oficial de la Generalitat Valenciana


Sumari del DOGV 8431, del 26-11-2018 (2018/10859)

RESOLUCIÓ de 19 de novembre de 2018, del sotssecretari, per la qual es prorroguen les beques convocades per l'Ordre 1/2017, de 25 d'abril, de 2017, per la qual s'aproven les bases i es convoquen sis beques per a la realització de pràctiques professionals en la Delegació del Consell per al Model Social Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10867


Data del document
:   19-11-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 19 de novembre de 2018, del sotssecretari, per la qual es prorroguen les beques convocades per l'Ordre 1/2017, de 25 d'abril, de 2017, per la qual s'aproven les bases i es convoquen sis beques per a la realització de pràctiques professionals en la Delegació del Consell per al Model Social Valencià. [2018/10298]  
Mitjançant l'Ordre 1/2017, de 25 d'abril, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 8037, d'11 de maig de 2017, es van convocar sis beques per a la realització de pràctiques professionals en la Delegació del Consell per al Model Social Valencià, d'una durada màxima de dotze mesos, que van ser adjudicades mitjançant la Resolució d'11 de juliol de 2017, del sotssecretari de la Vicepresidència i Conselleria d'Igualtat i Polítiques Inclusives, per la qual es publica l'adjudicació de sis beques per a la realització de pràctiques professionals en la Delegació del Consell per al Model Social Valencià.  
  
La base tercera de les bases de la convocatòria, que regula la durada de les beques, annex I de l'Ordre 1/2017, de 25 d'abril, de la Vicepresidència i Conselleria d'Igualtat i Polítiques Inclusives, abans esmentada, estableix que «El període de durada de les beques ha de ser com a màxim de dotze mesos des de la data que s'indique en la resolució de concessió, que s'ha de publicar en el Diari Oficial de la Generalitat Valenciana. El període de durada pot prorrogar-se sense necessitat de cap altra convocatòria per un període màxim de 12 mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o ho aconselle.»  
Amb la Resolució de 26 de juny de 2018, del sotssecretari, per la qual es prorroguen les beques convocades per l'Ordre 1/2017, de 25 d'abril, per la qual s'aproven les bases i es convoquen sis beques per a la realització de pràctiques professionals en la Delegació del Consell per al Model Social Valencià (DOGV 8333, 06.07.2018), es va resoldre prorrogar les sis beques concedides per a la realització de pràctiques professionals en la Delegació del Consell per al Model Social Valencià, per un import de 28.370,72 ?, amb càrrec a la línia de subvenció S5165000 del programa pressupostari 311.10, Direcció i Serveis Generals, de la Llei 22/2017, de 29 de desembre, de pressupostos de la Generalitat, per a l'exercici 2018, durant el període comprés entre el 17 de juliol de 2018 i el 30 de novembre de 2018.  
Els motius que van justificar la convocatòria d'aquestes beques aconsellen que les persones a les quals es va concedir la beca els siga prorrogada, en existir determinats projectes ja en desenvolupament i que tenen prevista la seua continuïtat. Així mateix, aconsellen aquesta pròrroga, l'òptim grau de desenvolupament de l'activitat realitzada, així com la formació de les persones becàries.  
D'altra banda, consta acreditada l'existència de consignació pressupostària suficient en la línia de subvenció S5165000 del programa 311.10, de la Llei 22/2017, de 29 de desembre, de pressupostos de la Generalitat per a l'exercici 2018, i està la part corresponent a l'exercici 2019 condicionada a l'existència de crèdit adequat i suficient a aquest efecte.  
Per tot això, de conformitat amb les atribucions atorgades per delegació de la vicepresidenta del Consell i consellera d'Igualtat i Polítiques Inclusives, en la disposició final segona de la mencionada Ordre 1/2017, de 25 d'abril i, a proposta del delegat del Consell per al Model Social Valencià, resolc:  
  
Primer  
Prorrogar les sis beques concedides per a la realització de pràctiques professionals en la Delegació del Consell per al Model Social Valencià, per un import de 6.376,44 ?, amb càrrec a la línia de subvenció S5165000 del programa pressupostari 311.10, Direcció i Serveis Generals, de la Llei 22/2017, de 29 de desembre, de pressupostos de la Generalitat, per a l'exercici 2018, per a la mensualitat de desembre de 2018.  
  
Segon  
Prorrogar les sis beques concedits per a la realització de pràctiques professionals en la Delegació del Consell per al Model Social Valencià, per un import de 41.566,08 ?, amb càrrec a la línia de subvenció i programa pressupostari equivalent a l'establit en l'apartat primer de la present resolució, dels pressupostos de la Generalitat per a l'exercici 2019, sempre que existisca crèdit adequat i suficient per a això. Aquest import correspon al període 1 de gener a 16 de juliol de 2019.  
  
  
Tercer  
La dotació econòmica de cadascuna de les beques és de mil vint-i-tres euros (1.023,16 euros) bruts mensuals, de conformitat amb la Resolució de 22 de febrer de 2018, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, del Consell (DOGV 8261, 26.03.2018). Sobre aquest import haurà de practicar-se la retenció corresponent a compte de l'impost sobre la renda de les persones físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si escau, puguen correspondre.  
  
Quart  
El període total de durada de la pròrroga de les beques serà des de l'1 de desembre de 2018 fins al 16 de juliol de 2019.  
  
Cinqué  
Autoritzar i disposar crèdit, amb càrrec a l'aplicació pressupostària 91.58.34.703.95, línia de subvenció S5165000, per a l'exercici 2018 per import de 6.376,44 ?.  
  
Sisé  
Autoritzar i disposar crèdit, amb càrrec a l'aplicació pressupostària i línia de subvenció equivalent a la referida en l'apartat cinqué d'aquesta resolució, per a l'exercici 2019, per import de 41.566,08 ?, condicionada a l'existència de crèdit adequat i suficient en els pressupostos de la Generalitat per a l'exercici 2019.  
Contra la present resolució, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es determina en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 19 de novembre de 2018.- El sotssecretari: Francesc Gamero Lluna.